Sekolah Berasrama Penuh Integrasi Rawang

Sekolah Berasrama Penuh Integrasi Rawang (SBPI Rawang) atau lebih dikenali sebagai SEPINTAR, merupakan sebuah sekolah jenis Sekolah Berasrama Penuh (SBP) yang terletak di Bandar Tasik Puteri, Rawang, Selangor. SEPINTAR merupakan salah satu Sekolah Berasrama Penuh yang melaksanakan program Tahfiz Model Ulul Albab (TMUA), selain SBPI Batu Rakit, SMAP Bentong dan SBPI Selandar.

Pada tahun 2024, SEPINTAR memiliki 287 orang pelajar lelaki dan 289 orang pelajar perempuan, menjadikan jumlah keseluruhan murid seramai 576 orang serta 110 orang guru.

Prasarana 
Terdapat banyak prasarana dan kemudahan yang disediakan di sekolah ini yang bertujuan untuk memudahkan para pelajar dan guru menjalankan peranan masing-masing. Prasarana dan kemudahan yang sedia ada ditambah selepas SEPINTAR mencapai tahap Sekolah Berprestasi Tinggi (SBT). 

 Dewan Al-Aqsa 

Dilengkapi dengan pelbagai kemudahan, seperti penyaman udara, kipas dinding, sistem siar raya yang baik, lampu pentas dan lain-lain menjadi faktor mengapa dewan ini dijadikan sebagai tempat utama dalam menjalankan aktiviti-aktiviti sekolah. Dewan ini pada mulanya tidak mempunyai penyaman udara, tetapi telah ditambah pada tahun 2014 menggunakan dana Persatuan Ibu Bapa dan Guru (PIBG) untuk keselesaan murid-murid dalam menggunakan dewan untuk menjawab peperiksaan.

 Masjid Al-Qadisiah 

 Anjung Bestari 
Anjung Bestari merupakan tempat pelajar SEPINTAR menggunakan komputer yang disediakan untuk mencari maklumat menggunakan internet. Disediakan pada tahun 2014, Anjung Bestari mempunyai 10 buah komputer yang menggunakan sistem operasi Microsoft Windows Versi 6.1. Pada awal perkhidmatannya, kesemua komputer di Anjung Bestari menggunakan sistem operasi Ubuntu, tetapi telah ditukar dan diubah sepenuhnya kepada sistem operasi yang diguna pakai sekarang. Terletak di aras 1 blok akademik SEPINTAR, dua buah kipas siling dan empat batang lampu jenis pendarfluor disediakan bermula pada tahun 2015 untuk memenuhi keperluan dan keselesaan murid. Bermula pada tahun 2015 juga, lima buah lokar simpanan komputer riba berkunci juga disediakan untuk memudahkan murid yang membawa komputer riba ke sekolah dengan lesen yang diberikan menyimpan komputer riba mereka. Terdapat 24 ruang penyimpanan komputer riba di sesebuah lokar, menjadikan jumlah murid yang boleh menggunakan perkhidmatan tersebut ialah 120 murid. Bagi memudahkan pelajar, setiap ruang penyimpanan disediakan satu punca palam untuk digunakan sebagai tempat mengecas komputer riba mereka. Murid yang ingin menggunakan perkhidmatan ini perlu membayar sewa kepada pihak sekolah bergantung kepada tempoh penyewaan.

 Kelas 
Terdapat 20 buah kelas di SEPINTAR. Setiap tingkatan mempunyai 4 kelas, iaitu Jannatu 'Adnin (JA), Jannatul Firdaus (JF), Jannatul Ma'wa (JM) dan Jannatun Naim (JN). Di setiap kelas, disediakan 6 buah kipas siling, 9 lampu jenis pendarfluor dan 6 punca plag bagi kemudahan dan keselesaan murid. Semua kelas dilengkapi dengan sebuah televisyen dan beberapa kelas juga dilengkapi dengan papan pintar digital.

 Studio Al-Jabbar 
Studio Al-Jabbar merupakan bilik khas untuk melaksanakan apa-apa sesi pembelajaran dan pengajaran (P&P) dan kelas tambahan PKKS. Studio ini diselia oleh Puan Marlina Binti Mat Napes. Di dalam bilik ini disediakan sebuah projektor dan sebuah pennyaman udara untuk keselesaan murid.

 Bilik-bilik Khas 
Terdapat dua jenis bilik khas yang disediakan di SEPINTAR. Bilik khas yang pertama merupakan bilik khas yang diguna pakai untuk urusan pentadbiran. Contoh bilik khas yang diguna pakai untuk urusan pentadbiran ialah bilik dokumentasi dan bilik unit peperiksaan. Bilik dokumentasi merupakan bilik yang menyimpan semua fail berkaitan dengan Pentaksiran Berasaskan Sekolah (PBS) semua murid SEPINTAR. Manakala bilik unit peperiksaan pula merupakan tempat penyimpanan dan pengurusan kertas-kertas soalan.
Jenis bilik khas kedua pula ialah bilik yang digunakan oleh murid untuk aktiviti P&P. Terdapat banyak bilik khas jenis ini yang disediakan di SEPINTAR. Contohnya ialah bilik matematik, makmal-makmal bahasa, bilik Pusat Akses Kendiri (PAK), bilik Alat Pandang Dengar (APD), Studio Al-Jabbar, makmal-makmal sains, bilik seminar, makmal STEP, Bilik Seminar Fathurrahman, bilik seni lukis, Bilik ICT dan bilik server.

Berikut ialah senarai bilik khas berserta keterangan dan kemudahan-kemudahan yang disediakan.
+Senarai Bilik-bilik KhasNama BilikKeteranganKemudahan DisediakanBilik DokumentasiTempat penyimpanan fail-fail PBS murid SEPINTAR.Rak-rak penyimpanan dan meja mesyuarat. Bilik Unit PeperiksaanTempat penyimpanan dan pengurusan kertas-kertas soalan peperiksaan.Lokar-lokar penyimpanan.Bilik MatematikTempat murid mempelajari pelajaran matematik.Alat-alat pengajaran matematik untuk kegunaan para guru.Bilik Pusat Akses Kendiri (PAK)Tempat murid mencari maklumat menggunakan komputer.10 buah komputer.Bilik Alat Pandang Dengar (APD)Tempat melaksanakan sesi P&P menggunakan projektor.Projektor dan dua buah penyaman udara.Makmal Bahasa BestariTempat melaksanakan sesi P&P bahasa selain bahasa Jepun dan Perancis. Subjek lain juga dibenarkan melaksanakan P&P di sini.Kelas berpenyaman udara dan kamus-kamus bahasa Arab dan bahasa Inggeris.Makmal Bahasa JepunTempat melaksanakan sesi P&P bahasa Jepun.Kamus-kamus bahasa Jepun.Makmal Bahasa PerancisTempat melaksanakan sesi P&P bahasa Perancis.Kamus-kamus bahasa Perancis.Makmal Tingkatan 3Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 3.Alatan-alatan makmal.Makmal Tingkatan 2Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 2.Alatan-alatan makmal.Makmal Tingkatan 1Tempat melaksanakan sesi P&P dan uji kaji menurut sukatan pelajaran mata pelajaran Sains tingkatan 1.Alatan-alatan makmal.Makmal FizikTempat melaksanakan sesi P&P dan uji kaji menurut sukatan pelajaran mata pelajaran Fizik tingkatan 4 dan 5.Alatan-alatan makmal.Makmal BiologiTempat melaksanakan sesi P&P dan uji kaji menurut sukatan pelajaran mata pelajaran biologi tingkatan 4 dan 5.Alatan-alatan makmal.Makmal KimiaTempat melaksanakan sesi P&P dan uji kaji menurut sukatan pelajaran mata pelajaran Kimia tingkatan 4 dan 5.Alatan-alatan makmal.Makmal STEPTempat murid mencari maklumat untuk melaksanakan aktiviti STEP dan juga merupakan bilik pergerakan pasukan Penye­lidikan dan Pembangunan (R&D) SEPINTAR.9 buah komputer.Bilik Seminar Ibnu KhaldunTempat melaksanakan sesi P&P dan kelas tambahan.Sebuah komputer dan tiga buah projektor.Pusat Pembelajaran Fathurrahman (Fathurrahman Learning Centre)Tempat melaksanakan sesi P&P dan kelas tambahan.Biilk Seni LukisTempat melaksanakan sesi P&P bagi mata pelajaran Pendidikan Seni Visual.Alatan-alatan dan bahan melukis.Bilik ICTTempat melaksanakan P&P yang menggunakan komputer.39 buah Chrome Book dan projektor.Bilik Server Tempat melaksanakan P&P yang menggunakan komputer.30 buah komputer riba jenama Acer.

 Sejarah Pelaksanaan Program Tahfiz Model Ulul Albab (TMUA) 
Pada awal tahun 2014, Kementerian Pendidikan Malaysia (KPM) telah memilih tiga buah sekolah untuk menjalankan program Tahfiz Model Ulul Albab (TMUA). Dua daripadanya merupakan Sekolah Menengah Kebangsaan Agama (SMKA) iaitu Sekolah Menengah Kebangsaan Agama Kuala Lumpur (SMAKL) dan Sekolah Menengah Kebangsaan Agama Kedah (SMKAK) dan satu daripadanya merupakan Sekolah Berasrama Penuh (SBP) iaitu Sekolah Menengah Agama Persekutuan Bentong (SUPERB).

Pada tahun 2015, empat buah sekolah telah dipilih oleh Kementerian Pendidikan Malaysia (KPM) untuk melaksanakan program TMUA. Antaranya Sekolah Menengah Kebangsaan Agama Tok Bachok, Sekolah Menengah Kebangsaan Agama Kerian, Sekolah Menengah Kebangsaan Agama Maahad Muar dan juga Sekolah Berasrama Penuh Integrasi Rawang (SEPINTAR).thumb|Tn. Hj. Addenan Bin Osman, Pengetua SEPINTAR ke-4 (2013 - 2019)Sebelum TMUA didedahkan di bumi SEPINTAR, Program Rintis Huffaz Profesional (PRHP) telah dilaksanakan dengan jayanya. Tuan Haji Addenan bin Osman, Pengetua SEPINTAR pada ketika itu telah menjadi pengasas PHRP. Murid-murid yang menyertai PRHP perlu menghafal Juz 30 dan Surah Al-Baqarah. Mereka merupakan murid tingkatan 1 pada tahun 2013 dan tahun 2014. Walau bagaimanapun, menghabiskan silibus hafazan merupakan kelebihan yang dikurniakan Ilahi dan bukanlah suatu paksaan kepada murid-murid. Hadaf utama PRHP ini adalah bertujuan untuk melihat kemampuan murid SEPINTAR dalam menghafaz al-Quran dan mengikuti subjek akademik. Puan Norrahila binti Haji Salleh merupakan setiausaha bagi PRHP pada ketika itu. Bayaran atau elaun untuk tenaga pelajar pada ketika itu sepenuhnya sumbangan Persatuan Ibu Bapa dan Guru (PIBG). Tambahan lagi, PRHP ini disokong sepenuhnya oleh Yang Dipertua Persatuan Ibu Bapa dan Guru (PIBG) SEPINTAR pada ketika itu iaitu Dato’ Hazizah Kassim. 

Antara barisan penyelaras TMUA yang dihormati ialah En. Mohd Muaz bin Abd. Hamid pada tahun 2015  dan diteruskan lagi dengan En. Fauzi Azrin bin Md Damin dari tahun 2017 sehingga kini. Mereka merupakan individu yang sanggup memikul tanggungjawab yang cukup berat ini dan berhasil membuahkan seribu kebaikan kepada generasi muda. Pada tahun 2017, saudara Ammar Asri telah khatam al-Quran pada tingkatan 3 manakala saudari Isyatul Hannan pada tingkatan 2. Mereka merupakan antara murid SEPINTAR yang terawal berjaya menghabiskan atau ‘khatam’ 30 Juzuk. Namun demikian, prestasi yang lebih baik telah dicapai oleh murid-murid pada tahun selepasnya kerana terdapat murid yang telah menghabiskan hafazan tidak sampai setahun atau setahun setengah. SEPINTAR melakar sejarah apabila murid-murid Tingkatan 4 2023 kesemuanya telah berjaya menamatkan hafazan 30 juzuk Al-Quran mereka semasa di Tingkatan 4, dan kejayaan ini diteruskan pada tahun-tahun seterusnya.

Antara program yang telah dijalankan sepanjang program TMUA dilaksanakan di SEPINTAR termasuklah Halaqah Huffaz, Tasmik secara dalam talian (PdPR), Hafazan Masa Cuti Sekolah (HAMASAH), Program Taqwiyah, Kem Khandak bagi mereka yang tidak melepasi sukatan hafazan terkini, Murajaah Skor A bagi murid tingkatan empat dan tingkatan lima sebagai persediaan menghadapi Sijil Peperiksaan Malaysia (SPM) dan juga program Battle Huffaz bagi murid tingkatan lima. Selain itu, Tuan Haji Nor Azam bin Abdullah, mantan Pengetua SEPINTAR  telah memperkenalkan formula 78870 agar murid-murid mempunyai hala tuju untuk khatam sebelum tingkatan lima. Guru-guru tahfiz di SEPINTAR juga telah membahagikan murid kepada beberapa kelompok, termasuklah kumpulan Badar bagi murid yang melepasi hafazan atau telah khatam 30 juzuk, kumpulan Uhud bagi murid yang berada dalam sukatan hafazan dan terakhir kumpulan Khandak bagi murid yang tidak melepasi sukatan hafazan.

 Alamat
Sekolah Berasrama Penuh Integrasi Rawang,
Bandar Tasik Puteri,
48020 Rawang,
Selangor.
Telefon = 0360928192
Faks = 0360917309

 Pautan luar 
 Tapak web SBPI Rawang

 Akaun SBPI Rawang di Google+


 http://www.moe.gov.my/my/direktori-sekolah-view?id=9816&
 Blog Persatuan Alumni SEPINTAR (AIRA)
 Blog Badan Dakwah Dan Rohani (BADAR) SEPINTAR

Rawang
Integrasi Rawang
Integrasi Rawang
Rawang